A FA Cup estió disputada por primera vegada en 1871. Participan totz os equipos que compiten en a Premier League, a Football League y as cinco categorías por baixo d'ista, asinas como determinaus equipos d'o 10º ran d'o futbol anglés. Isto significa que participan dende os mayors equipos de Anglaterra y Galas dica equipos amateur de chicotz lugars. O torneyo ye conoixiu por a posibilidat que equípos modestos de divisions inferiors se conviertan en "mata-chigants" eliminando a grans clubs y mesmo teoricament ganar a competición, encara que os equipos mas modestos rarament pasan muitas eliminatorias. As rondas previas de clasificación y os clubs que quedan exentos fan que equipos de Premier League y de categorías muit baixas quasi nunca s'enfrenten.